3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทประกอบธุรกิจอสังหาริมทรัพย์โดยการพัฒนาที่ดินเพื่อนำมาจัดจำหน่ายไปในรูปแบบของทาวน์เฮ้าส์
บ้านเดี่ยว และคอนโดมิเนียม
โดยมีกลุ่มลูกค้าทั้งระดับบนและล่างโดยจะอยู่ในกลุ่มระดับรายได้ปานกลางขึ้นไป

ช่วงระยะเวลา 2-3 ปีที่ผ่านมา
บริษัทได้ชะลอการดำเนินธุรกิจเนื่องจากอยู่ระหว่างการปรับโครงสร้างหนี้
ซึ่งต่อมาบริษัทได้เข้าสู่กระบวนการฟื้นฟูกิจการและศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท
โดยเงื่อนไขที่ระบุในแผนฟื้นฟูกิจการ
โครงการส่วนใหญ่ของบริษัทจะถูกตีโอนชำระหนี้ให้แก่เจ้าหนี้มีประกันกลุ่มที่ 1 และ 2
โครงการบางส่วนจะมีการพัฒนาต่อ
และโครงการบางโครงการที่ตีโอนให้แก่เจ้าหนี้แล้วบริษัทมีสิทธิชื้อคืนจากเจ้าหนี้เพื่อนำมาพัฒนาและขาย
ทั้งนี้ มีรายละเอียดดังต่อไปนี้

โครงการที่ตีโอนชำระหนี้ให้แก่เจ้าหนี้มีประกันกลุ่มที่ 1 และ 2

1.  โครงการคันทรี่ ลาซาล

2.  โครงการคันทรี่ เชียงราย

3.  โครงการคันทรี่ เชียงใหม่

4.  โครงการคันทรี่ มารีน่า ซิตี้

โครงการที่จะต้องพัฒนาต่อ

1.  โครงการมาย วิลล่า(เดิมชื่อโครงการคันทรี่คอมเพล็กซ์)

2.  โครงการมายโฮม เทพารักษ์(เดิมชื่อโครงการคันทรี่ วิลเลจ เทพารักษ์)

3.  โครงการมายโฮม สุวินทวงศ์(เดิมชื่อโครงการคันทรี่ วิลเลจ สุวินทวงศ์ -เฟส 1)

โครงการที่ตีโอนชำระหนี้และใช้สิทธิซื้อคืนเพื่อนำมาพัฒนาและขาย

1.  โครงการมายโฮม สุวินทวงศ์(เดิมชื่อโครงการคันทรี่ วิลเลจ สุวินทวงศ์ -เฟส 2
    และใช้สิทธิซื้อคืนมาเพื่อบริหารงานภายใต้บริษัทย่อยของบริษัท)

2.  โครงการ รอยัลบีช คอนโดมิเนียม

นอกจากการพัฒนาโครงการเพื่อจำหน่ายภายใต้การบริหารงานของบริษัทแล้ว บริษัท
ยังมีนโยบายในการร่วมลงทุนและร่วมพัฒนาโครงการอสังหาริมทรัพย์ต่างๆที่มีศักยภาพ
โดยปัจจุบันบริษัทได้ทำสัญญาร่วมทุนเพื่อพัฒนาโครงการ คือโครงการมายโฮม ประชาชื่น

โครงการมาย วิลล่า

เป็นโครงการอาคารสำนักงานและห้องชุดพักอาศัยที่พัฒนาเสร็จเรียบร้อยแล้ว ตั้งอยู่บนที่ดินจำนวน
17 ไร่ 1 งาน 80 ตารางวา บนถนนสรรพาวุธ เขตบางนา กรุงเทพมหานคร ปัจจุบัน
มีจำนวนอาคารสำนักงาน 60 ห้องและมีจำนวนห้องชุดพักอาศัย 718 ห้องชุด ทั้งนี้ปัจจุบัน
บริษัทได้มีการพัฒนาและปรับปรุงอาคารสำนักงานและห้องชุด เพื่อขายให้แก่ลูกค้าและผู้สนใจทั่วไป
ซึ่ง ณ วันที่ 31 ธันวาคม 2547 มีจำนวนอาคารสำนักงานและห้องชุดพักอาศัยคงเหลือจำนวน 10
สำนักงานและ 262 ห้องชุด ตามลำดับ

โครงการมายโฮม เทพารักษ์

เป็นโครงการก่อสร้างประเภททาวน์เฮ้าส์และอาคารพาณิชย์ จำนวนรวมทั้งสิ้น 194 หลัง
ตั้งอยู่บนที่ดินจำนวน 19 ไร่ 3 งาน 17 ตารางวา ติดถนนเทพารักษ์ ก.ม. 1 ตำบลสำโรงเหนือ
อำเภอเมือง จังหวัดสมุทรปราการ ภายในโครงการประกอบด้วยอาคารทาวน์เฮ้าส์ 3 ชั้นจำนวน
194 หลัง อาคารพาณิชย์จำนวน 2 หลัง และ Club House พร้อมสระว่ายน้ำอีก 1 หลัง
ปัจจุบันอยู่ระหว่างการพัฒนาและปรับปรุงโครงการเพื่อจำหน่าย

โครงการมายโฮม สุวินทวงศ์

เป็นโครงการจัดสรรที่ดินพร้อมที่พักอาศัย โดยอยู่ภายใต้การบริหารงานของบริษัทและบริษัทย่อย ทั้งนี้
โครงการแบ่งออกเป็น 2 ส่วน คือเป็นที่ดินเปล่า และเป็นบ้านเดี่ยว 2 ชั้น
ตั้งอยู่บนที่ดินจำนวนรวมทั้งหมด 635 ไร่ 2 งาน 84.4 ตารางวา ริมถนนสุวินทวงศ์ เขตหนองจอก
กรุงเทพมหานคร ปัจจุบัน โครงการในส่วนที่ 1 ภายใต้การบริหารงานของบริษัท บนพื้นที่
114-2-22 ไร่ อยู่ระหว่างการก่อสร้างบ้านตัวอย่างและตกแต่งสำนักงานขาย
ส่วนโครงการในส่วนที่ 2 ซึ่งบริษัท ได้ใช้สิทธิซื้อคืนทรัพย์หลักประกันจากเจ้าหนี้ ตามแผนฟื้นฟูกิจการ
และบริหารงานโดยบริษัทย่อยของบริษัท ปัจจุบันอยู่ระหว่างเตรียมการเพื่อการพัฒนาโครงการ

โครงการรอยัลบีช คอนโดมีเนียม

เป็นโครงการห้องชุดพักอาศัยที่พัฒนาเสร็จเรียบร้อยแล้ว ตั้งอยู่บนที่ดินจำนวน 13 ไร่ 1 งาน 45
ตารางวา ตั้งอยู่ที่ อ.เมือง จ.เพชรบุรี ปัจจุบัน มีจำนวนห้องชุดพักอาศัย 66 ห้องชุด ทั้งนี้ปัจจุบัน
บริษัทได้มีการพัฒนาและปรับปรุงอาคารสำนักงานและห้องชุด เพื่อขายให้แก่ลูกค้าและผู้สนใจทั่วไป
และมีจำนวนห้องชุดพักอาศัย ณ ปัจจุบัน คงเหลือจำนวน 65 ห้องชุด

โครงการมายโฮม ประชาชื่น

เป็นโครงการก่อสร้างบ้านเดี่ยว จำนวน 33 หลัง บนที่ดินจำนวน 8 ไร่ 2 งาน 47.2 ตารางวา
ตั้งอยู่ที่ ถนนประชาชื่น-สรงประภา แขวงทุ่งสีกัน เขตดอนเมือง กรุงเทพฯ
ซึ่งเป็นการทำสัญญาร่วมลงทุนระหว่างบริษัทกับบริษัท ณัฐนันท์พัฒนา จำกัด
โดยบริษัทเป็นผู้ดำเนินการพัฒนาที่ดินในโครงการ และก่อสร้างบ้านเดี่ยว
มีกลุ่มเป้าหมายคือกลุ่มลูกค้าที่มีรายได้สูง ทั้งนี้
ปัจจุบันการก่อสร้างดำเนินการแล้วเสร็จประมาณร้อยละ 80

3.2 การตลาดและภาวะการแข่งขัน

3.2.1 กลยุทธ์ทางการตลาด

-   ในด้านผลิตภัณฑ์
    ในส่วนของโครงการที่มีการพัฒนาไปแล้วบริษัทได้ว่าจ้างผู้รับเหมาก่อสร้างที่ชำนาญเพื่อทำการซ่อมบำรุง
    ออกแบบ ปรับปรุง และตกแต่งอาคาร บ้าน
    ที่มีอยู่เดิมรวมทั้งคำนึงถึงประโยชน์ใช้สอยตามความต้องการของผู้บริโภค
    อีกทั้งเปลี่ยนและเลือกใช้ผลิตภัณฑ์ที่มีรูปแบบดีไซด์สวยงามและมีคุณภาพเพื่อความพร้อมของสินค้าก่อนขาย
    ทำให้ลูกค้าเกิดความมั่นใจ และตัดสินใจได้ง่ายขึ้น กลยุทธ์ทางการตลาด
    จะเน้นด้านการสร้างคุณภาพและคงทนของสินค้าในระยะยาว
    เพื่อให้เกิดความไว้วางใจและบ่งบอกถึงมาตราฐานของบริษัทในการพัฒนาโครงการอื่นๆต่อไปในอนาคต

-   บริษัทจะพิจารณาถึงศักยภาพของทำเลในการพัฒนาโครงการแต่ละรูปแบบ
    โดยศึกษาถึงความเจริญของสิ่งอำนวยความสะดวกจากภาครัฐลงทุนก่อสร้างให้
    การวิเคราะห์กลุ่มลูกค้า และความต้องการของลูกค้าในแต่ละทำเล

-   บริษัทจะคำนึงถึงสภาพการแข่งขันในแต่ละทำเล
    เพื่อสร้างข้อได้เปรียบในการแข่งขันกับคู่แข่งขันในทำเลเหล่านั้น

-   บริษัทจะให้ความสำคัญในการนำเสนอสิ่งที่ดีของโครงการ
    อันเป็นจุดขายแก่ลูกค้าอย่างสม่ำเสมอ ทั้งในการโฆษณาและการประชาสัมพันธ์อย่างต่อเนื่อง
    การติดตั้งสิ่งอำนวยความภายในโครงการอีกทั้งได้ดำเนินการส่งเสริมการขายให้สอดคล้องกับกำลังซื้อของลูกค้าในแต่ละช่วงเวลาด้วย

-   บริษัทจะรักษาคุณภาพของการให้บริการลูกค้าให้สม่ำเสมอโดยตลอด
    การให้บริการหลังการขายอย่างต่อเนื่องเพื่อสร้างความสัมพันธ์ที่ดีของลูกค้าต่อโครงการของบริษัททั้งระยะสั้นและระยะยาวต่อไป

3.2.2 จุดเด่นทางการตลาด

-   รูปแบบของบ้านเน้นประโยชน์เนื้อที่ใช้สอย คุณภาพ ความสง่างาม และความเป็นเอกลักษณ์

-   การติดตั้งสิ่งอำนวยความสะดวกแก่ลูกค้าให้ทันสมัยต่างๆ เช่นโทรศัพท์อินเตอร์เน็ตความเร็วสูง

-   ระดับราคาและประเภทสินค้า สามารถตอบสนองความต้องการได้ทุกระดับ

-   ทุกโครงการอยู่ในทำเลที่ตั้งที่ดี อยู่ในแหล่งธุรกิจและชุมชน

3.3 การจำหน่ายและช่องทางการจำหน่าย

-   รูปแบบของการขายโดยทีมงานขายประจำซึ่งดำเนินงานขายทั้งประจำที่สำนักงานขายภายในโครงการ
    (Counter Sales) และการขายตรง (Direct Sales)
    เพื่อครอบคลุมและให้ความสะดวกแก่ลูกค้าที่มีวิธีการแตกต่างกัน
    โดยรับผิดชอบตั้งแต่การวางแผนการขายและนำเสนอรายละเอียดของโครงการที่เหมาะสมกับความต้องการของลูกค้าแต่ละราย
    โดยจะมีการวิเคราะห์ และกำหนดกลุ่มลูกค้าเป้าหมาย
    และจะใช้กลยุทธ์ทางด้านการตลาดและขาย
    เพื่อให้เข้าถึงกลุ่มลูกค้าดังกล่าวให้ได้ประสิทธิภาพสูงสุด

-   รูปแบบของการขายโดยทีมงานอิสระซึ่งแนะนำลูกค้าของตนเองที่มีความต้องการอสังหาริมทรัพย์ที่ตรงกับโครงการที่บริษัทพัฒนาอยู่

-   การใช้โฆษณาในลักษณะที่สามารถใช้ได้กับหลายๆโครงการซึ่งส่งผลให้ต้นทุนค่าโฆษณาลดลงแต่ยังคงมีประสิทธิภาพและประสิทธิผลที่ดี
    การใช้ E-Marketing เพิ่มช่องทางการจัดจำหน่ายโดยสร้าง Web-Site ของบริษัท
    เพื่อโฆษณาประชาสัมพันธ์ แก่ลูกค้าที่สนใจ

-   การส่งเสิรมการขายเพื่อให้สอดคล้องกับภาครัฐที่สนับสนุนให้ประชาชนให้มาซื้อที่อยู่อาศัย เช่น
    ยกเว้นค่าธรรมเนียมโอนกรรมสิทธิ การทำ Co-promotion ร่วมกับคู่ค้า สถาบันการเงิน
    จัดเงื่อนไขพิเศษ เช่นการให้สินเชื่อดอกเบี้ยต่ำ,ดาวน์ 0%
    ,ข้อเสนอพิเศษสำหรับลูกค้าที่อยู่อาศัยด้วยอัตราดอกเบี้ยต่ำคงที่ระยะสั้น 1-3
    ปีแรกและการขยายระยะเวลากู้นาน

นอกเหนือจากการขายตามปกติ
บริษัทจะมีการนำโครงการเข้าร่วมแสดงในนิทรรศการอสังหาริมทรัพย์ ที่จัดโดยผู้จัดที่มีชื่อเสียง
และมีความชำนาญในการดำเนินการเป็นประจำตามฤดูกาลขายที่พิจารณาแล้วว่าเหมาะสมกับการขายของแต่ละโครงการ

3.4 ลักษณะของลูกค้า

ลูกค้าของบริษัทประกอบด้วยบุคคลจากหลายอาชีพและหลายระดับรายได้
ส่วนใหญ่จะเป็นระดับกลางถึงสูง
จากวิกฤตการณ์ในช่วงที่ผ่านมาผู้บริโภคจำนวนมากจะใช้ความระมัดระวังในการตัดสินใจซื้อบ้านมากขึ้น
เนื่องจากซื้อบ้านแล้วไม่ได้รับการส่งมอบตามสัญญา ทำให้ลูกค้าจำเป็นต้องศึกษาข้อมูลมากขึ้น
กลุ่มลูกค้าที่ซื้อบ้านเป็นกลุ่มที่ซื้อเพื่อต้องการอยู่อาศัยจริง ไม่ได้ซื้อเพื่อเก็งกำไร
ทางบริษัทมีนโยบายและความตั้งใจที่จะสร้างความประทับใจในการให้บริการแก่ลูกค้าเหล่านี้ไปตลอด
โดยมีส่วนบริการหลังการขายเป็นผู้รับผิดชอบในการสร้างความสัมพันธ์ที่ดีกับลูกค้าใหม่
และรักษาความสัมพันธ์ที่ดีกับลูกค้าเก่า
อีกทั้งมีการประชาสัมพันธ์ความคืบหน้าของโครงการในการก่อสร้าง
การติดตามให้บริการแก่ลูกค้าตั้งแต่ตัดสินใจซื้อจนส่งมอบ
ตลอดจนดูแลการบริหารโครงการเมื่อลูกค้าเข้าไปอาศัยแล้ว ให้เกิดความสะดวกสบาย
มีสภาพความเป็นอยู่ที่ดีไปตลอด

3.4.1 กลุ่มลูกค้าเป้าหมาย

-   กลุ่มลูกค้าที่มีรายได้ประจำและต่อเนื่อง เช่น พนักงานบริษัท ธนาคาร ข้าราชการ ฯลฯ

-   กลุ่มลูกค้าที่มีรายได้สูงหรือเป็นเจ้าของธุรกิจ

-   กลุ่มลูกค้าในพื้นที่โครงการโดยรอบ และกลุ่มลูกค้าเดิมที่อาศัยอยู่ไม่เกิน 5-10 กิโลเมตร
    จากโครงการ เนื่องจากลูกค้าจะมีความคุ้นเคยกับเส้นทางและสถานที่ตั้งโครงการ

-   กลุ่มลูกค้าที่มีความต้องการโครงการที่มีสภาพแวดล้อมที่ดีขึ้น
    หรือมีความพอใจในรูปแบบของโครงการ และสามารถเดินทางได้สะดวก

3.4.2 นโยบายการตั้งราคา

-   บริษัทจะทำการสำรวจราคาตลาดของโครงการอื่น
    ซึ่งเป็นโครงการลักษณะเดียวกันหรือใกล้เคียงกับของบริษัทแล้วจึงกำหนดราคา
    โดยพิจารณาจากต้นทุนและค่าใช้จ่ายในการพัฒนาโครงการ

-   บริษัทจะพิจารณาจากกำลังซื้อในตลาด
    และการแบ่งเบาภาระการผ่อนชำระเงินดาวน์ในแต่ละงวดและระยะเวลาการผ่อนชำระ
    เพื่อให้ลูกค้าสามารถผ่อนชำระดาวน์โดยไม่มีปัญหา

3.5 ภาวะอุตสาหกรรมและการแข่งขัน

บริษัท ประกอบธุรกิจ พัฒนาอสังหาริมทรัพย์
ซึ่งเป็นธุรกิจที่ได้รับผลกระทบจากภาวะเศรษฐกิจของประเทศที่ตกต่ำและถดถอยอย่างมาก ตั้งแต่ปี
2540 เป็นต้นมา
จะเห็นว่าธุรกิจนี้ได้รับผลกระทบจากการชะลอการปล่อยสินเชื่อจากสถาบันการเงินต่าง ๆ
การจ้างงานลดลง ฯลฯ ซึ่งมีผลต่อการพัฒนาโครงการก่อสร้าง และการโอนกรรมสิทธิ์ให้แก่ลูกค้า
จากการที่บริษัทได้เข้าสู่กระบวนการฟื้นฟูกิจการ และตามแผนฟื้นฟูกิจการที่ระบุไว้ โครงการต่างๆ
บางส่วนจะตีโอนทรัพย์ชำระหนี้ให้แก่เจ้าหนี้มีประกัน และจะบางส่วนจะพัฒนาต่อเพื่อจำหน่าย
รวมทั้งสามารถใช้สิทธิซื้อคืนโครงการในส่วนที่ตีโอนชำระหนี้ให้แก่เจ้าหนี้ เพื่อนำกลับมาพัฒนาต่อได้
ดังนั้น บริษัทจึงต้องมีการปรับโครงสร้างการบริหารงาน และลดค่าใช้จ่ายต่าง ๆ
เพื่อให้สอดคล้องกับสภาวการณ์

3.5.1 สภาพการแข่งขัน

-   จะเห็นได้ว่า ช่วง 2-3 ปีที่ผ่านมา จำนวนพื้นที่อยู่อาศัยไม่ว่าจะเป็นบ้าน ทาวน์เฮ้าส์
    จะมีอุปสงค์มากกว่าอุปทาน ทำให้เกิดภาวะการแข่งขันอย่างรุนแรง
    บริษัทจึงต้องเน้นนโยบายการเลือกทำเลที่ดีกว่า และมีการกำหนดนโยบายราคาที่เหมาะสม
    แบบบ้านที่ทันสมัย อีกทั้งยังมีการให้บริการหลังการขายที่ดีอย่างต่อเนื่องแก่ลูกค้า เป็นต้น

-   การตอบสนองนโยบายภาครัฐ ที่สนับสนุนการซื้อที่อยู่อาศัย
    โดยการลดหย่อนค่าธรรมเนียมการโอนและภาษีธุรกิจเฉพาะการให้ธนาคารของรัฐสนับสนุนสินเชื่อเพื่อการซื้อที่อยู่อาศัยแก่ข้าราชการ
    เหล่านี้เป็นต้น

3.5.2 ปัจจัยแห่งความสำเร็จของผู้ประกอบการอุตสาหกรรม (Key Success Factors)

-   ความสามารถในการบริหารต้นทุนประกอบการทุกประเภท

-   มีรูปแบบ การบริหารการจัดการที่ดี และมีประสิทธิภาพ
    ในด้านการวิจัยและพัฒนาธุรกิจการขายการตลาด และทำเลที่ตั้ง
    ดำเนินการก่อสร้างและมีการควบคุมคุณภาพ
    ระยะเวลาในการก่อสร้างเพื่อตอบสนองความพอใจได้เร็วขึ้น
    ตลอดจนมีการบริการหลังการขายที่ดี

-   การบริหารกระแสเงินสดที่มีประสิทธิภาพและความสำเร็จจากการเจรจาปรับโครงสร้างหนี้กับเจ้าหนี้

่ ส่วนแบ่งการตลาด

3.  เนื่องจากบริษัทเป็นผู้ประกอบการที่มีชื่อเสียงเป็นที่ยอมรับ และมีสินค้าหลายประเภท
    เพื่อสนองความต้องการของลูกค้าทุกระดับ จึงช่วยให้บริษัทมีส่วนแบ่งการตลาดบ้าง
    แม้จะไม่มากก็ตาม

6.  การจัดหาผลิตภัณฑ์หรือบริการ

    1.  วัตถุดิบและผู้จำหน่าย

  • วัตถุดิบหลักของบริษัทจะประกอบด้วยที่ดิน
  และวัสดุก่อสร้างซึ่งบริษัทก็ให้ความสำคัญอย่างมากต่อการพัฒนาโครงการ
  โดยปัจจัยที่นำมาพิจารณาในการซื้อที่ดิน ได้แก่ ทำเลที่ตั้ง ระบบสาธารณูปโภค
  สภาพสิ่งแวดล้อมทั่วไป อย่างไรก็ตามจากการที่บริษัทเข้าสู่กระบวนการฟื้นฟูกิจการแล้ว
  บริษัทจะดำเนินการซื้อ ขาย จำหน่ายที่ดินหรือทรัพย์อื่นใด
  ตลอดจนการลงทุนและการขยายกิจการเพื่อประโยชน์ในการดำเนินธุรกิจของบริษัทต่อไปตามแนวทางที่กำหนดไว้ในแผน
  โดยบริษัทจะเน้นการพัฒนาโครงการเดิม และที่ดินที่มีอยู่ให้แล้วเสร็จ เพื่อชำระหนี้คืน
  นอกจากนี้บริษัทนังมีแผนจัดซื้อที่ดินเพื่อขยายโครงการอื่นๆ รวมถึงที่ดินในทำเลที่มีศักยภาพสูง
  เพื่อประโยชน์ในการดำเนินธุรกิจของบริษัทในอนาคต

-   ด้านการก่อสร้าง บริษัทจะทำการว่าจ้างผู้รับเหมาในระบบงานต่าง ๆ
    ในการดำเนินการก่อสร้าง ให้เป็นไปตามแบบที่บริษัทได้ว่าจ้างบริษัทออกแบบ ซึ่งออกแบบไว้
    โดยจะมีวิศวกรและสถาปนิกของบริษัทคอยตรวจสอบ ดูแล ควบคุมงาน
    ให้เป็นไปตามรูปแบบที่กำหนดไว้เป็นระยะ ๆ ตลอดช่วงการพัฒนาโครงการ
    และในบางโครงการก็จะมีการว่าจ้างบริษัทที่ปรึกษาและบริหารโครงการ
    ให้เข้าร่วมทำการตรวจสอบและควบคุมการก่อสร้างด้วย

-   ส่วนในกรณีของผู้รับเหมาก่อสร้างนั้น จะเข้ารับงานจากบริษัทในส่วนของวัสดุก่อสร้าง
    และหรือค่าแรงก่อสร้าง
    โดยบริษัทจะพิจารณาคัดเลือกผู้รับเหมาที่มีความชำนาญและมีความพร้อมในการดำเนินการก่อสร้าง
    เพื่อให้ได้ผลงานที่มีคุณภาพเป็นไปตามมาตรฐานของการก่อสร้างที่บริษัทได้กำหนดไว้
    และต้องให้แล้วเสร็จตามแผนงานการก่อสร้างที่ได้วางไว้แล้วด้วย

3.6.2 ขั้นตอนและเทคโนโลยีการผลิต

-   เนื่องจากบริษัทได้จ้างผู้รับเหมาทำการก่อสร้างบ้านให้กับบริษัทโดยที่บริษัทเป็นผู้ทำหน้าที่คัดเลือกผู้รับเหมาและออกแบบ
    หรือจ้างออกแบบอีกทอดหนึ่ง
    และควบคุมการก่อสร้างให้เป็นไปตามแบบและตรงตามแผนงานที่บริษัทได้กำหนดไว้
    ซึ่งบริษัทมิได้ต้องมีเครื่องจักรกลใดสำหรับการดำเนินงาน
    ประกอบกับการที่มีบริษัทผู้รับเหมาจำนวนมาก ที่มีประสบการณ์
    ความชำนาญและความพร้อมในเรื่องเครื่องจักร ตลอดจนบุคลากรที่จะรับเหมาก่อสร้าง
    บริษัทจึงไม่มีปัญหาในเรื่องของเครื่องจักรและบุคลากร
    และไม่มีสาระสำคัญของสัญญาการให้ความช่วยเหลือทางด้านเทคนิคจากบริษัทใด
    ทั้งนี้ขั้นตอนการผลิต พอสรุปได้ คือ

3.7 ผลกระทบต่อสิ่งแวดล้อม

ไม่มี

3.8 ประวัติการทำผิดและแนวทางการแก้ไข

ไม่มี

3.9 งานที่ยังไม่ได้ส่งมอบ ณ 31 ธันวาคม 2547

ไม่มี